P.C. Skovgaard

P.C. Skovgaard, Peter Christian Thamsen Skovgaard (1817–1875) var en dansk landskapsmaler. Skovgaard var født i Hammerhus ved Ringsted.

Han viste anlegg for tegning allerede som liten gutt og fikk undervisning av moren. 
Han kom på Kunstakademiet i København og var der i perioden 1831-45. Han var elev av J.L. Lund.
Skovgaard er kjent for sine storslåtte malerier av det danske landskapet og står som en av hovedpersonene innenfor gullalderens malerkunst. I studietiden var han ofte å finne i kunstsamlingene i København for å studere den europeiske landskapskunsten. Senere utviklet han sin egen stil bygget på naturstudier. Hans personlige uttrykksform skulle få stor betydning for kunstnerne som fulgte i generasjonene etter.

Samtidig med studiene var ble han med på turer arrangert av C.W. Eckersberg. Her sto både kunsten og det sosiale i sentrum sammen med malervennene J.Th. Lundbye, Lorenz Frølich og Dankvart Dreyer.

 Kunstnerkarriere 
Skovgaard vant Neuhausens Premie i 1843 for «Egetræer i Nordskoven ved Jægerspris» og maleriet ble kjøpt inn Den kongelige Malerisamling. 1840-årene besto for en stor del av reiser rundt i landet inntil han sluttet ved Kunstakademiet i 1845.
Dette var i en periode med sterke nasjonale strømninger i Danmark og N.F.S. Grundtvig og Niels Laurits Høyen var blant de som engasjerte seg sterkt i arbeidet for en fri forfatning.Salomonsen om bl.a. Marsrevolusjonen  Dette fikk betydning for Skovgaards egen malerkunst. Han kom også i kontakt med Orla Lehmann som også bestilte malerier av han og ble en støttespiller for resten av livet.

 Reiser 
I perioden 1854-1855 var Skovgaard i Italia på reise sammen med Høyen og Wilhelm Marstrand. Besøket fikk stor betydning for hans videre arbeid og rett etter hjemkomsten malte han sitt mest kjente verk «Bøgeskov i maj».

I årene etter var han på flere reiser og ofte sammen med Høyen. Han var blant annet i England og Frankrike i 1862.

I tillegg til sine landskapsmalerier utviklet Skovgaard seg også innen portrettmaleriet.

 Priser og utmerkelser 
 De neuhausenske priser i 1843 
 Thorvaldsenmedaljen i 1845 for «Udsigt over Skarrit Sø»
 Det Anckerske Legat i 1869 
 Dannebrogordenen i 1874

 Ekteskap og barn 
Skovgaard giftet seg med Georgia f. Schouw, datter av J.F. Schouw i 1851. Hun hadde tidligere vært forlovet med vennen J.Th. Lundbye.Det romantiske landskab  fra Skovgaard Museet side 8 ff Ekteparet fikk tre barn; Joakim Skovgaard, Niels Skovgaard og Susette Skovgaard.
 Referanser 

 Eksterne lenker 



Kategori:Danske malere
Kategori:Landskapsmalere
Kategori:Romantiske malere
Kategori:Riddere av Dannebrogordenen
Kategori:Alumni fra Det Kongelige Danske Kunstakademi
Kategori:Mottakere av Thorvaldsenmedaljen
Kategori:Mottakere av De neuhausenske priser
Kategori:Personer fra Ringsted